Berlingske Tidende, 1785-07-15
Kort Efterretning om den her paa Tranqvebar oprettede Kongel. Danske Missions nærværende Tilstand, den 5te October 1784. Vel det Folk, hvis Gud Herren er, P. 144, 15. Vel os, da Herren vor Gud er med os og sin Gierning, som hans Forsyn og Algodhed nu i 79 Aar har opholdet, paa det at ogsaa Hedningene maatte erkiende og antage ham som Herren deres Gud, og blive et lykkeligt Folk ved det dyre Evangelium om Christo. Er endog Gienvordigheders Uveir paa nogle Aar kommet over Landet og Missionen, saa lader han og nu igien sin Naade=Soel skinne for os, da han har skiænket os Fred og Roe, og viser os tillige sin Velsignelse paa Marken, som til næste Høst vil giøre Ende paa den endnu vedvarende Mangel. - Med Tak og Glæde erkiende vi og hans Forsorg derved, at vimed de Danske Skibe have bekommet saavel de af vor allernaadigste Konge os bestemte Penge, som og andre Fornødenheder og Velgierninger fra Dannemark og Tydskland. De som i forrige Aar bleve sendte til China, ere vel endnu ikke alle komne til os, og de Foræringer, som det høilovlige Societet i London i 3 Aar efter hinanden har tiltænkt os, har det Engelske Compagnie, af Mangel paa Rum i Skibene, ikke kundet imodtage til videre Befordring; dog love vi os af Guds Godhed, at han ogsaa dermed vil glæde os. Han vil ingenlunde forlade eller glemme os. Dette erfare vi og ved vore Embedsforretninger, som vi, understøttede ved hans Kraft, hidindtil have fortsat ved Hedninger og Christne, omendskiønt vort Antal er bleven formindsket ved Hr. Mag. Mentels Tilbagereise, som han formedelst sin sigelige Helbred tiltraadde efter Lægernes Raad i Martii Maaned, ligesom og Alderens Byrde mærkelig trykker nogle af os. - Ogsaa deri vilde Herren vor Gud giøre vel imod os, dersom han paa vor indstændige Begiering snart sender nye og troe Arbeidere i sin her værende Høst. Thi Hunger og Tørst efter at vinde Siele, og at føre dem til Christo, bliver aldrig fuldkommen stillet. Jmidlertid bliver hans høilovede Navn stedse meere og meere bekiendt, og hans Forløste, som endnu ikke kiende ham, indbydes til at blive hans salige Folk og Eiendom. Antallet paa dem, som i dette Aar ved en hellig Daab og offentlig Optagelse i Guds Kirke have bekiendt ham, som deres Frelser og Saliggiører, er i alt 106. Ni Hedninger, 4 Romerske og 15 Børn høre til den Portugisiske Menighed, og 37 Hedninger, 12 Romerske og 49 Børn til den Mallabariske Stads= og Landmenighed. J hin ere 10 døde, og i de 2de sidste 143. - Jblandt disse have nogle paa deres Sygeseng eftertrykkelig bevidnet deres Attraae til Christo, og iblandt dette Aars 736 Communikantere, paa hvis Forberedelse vi nu anvende en hee Uge, have vi ofte med Fornøielse bemærket Guds virksomme Kraft og Naade. – J Ægtestand ere i alt indtraad 22 Par Paa Ungdommens Underviisning og Opdragelse søge vi at fordoble vor Opmærksomhed og Bestræbelse, i den faste Overbeviisning, at saavel Menighedens Vel vil herved blive nærmest befordret, som den christelige Religion vil blive meest udbredet af Menigheden selv, naar Hedningene see vore Christne at vandre i Lyset og at vise gode Gierninger. Vi kunne og med Sandhed sige, at mange af vor Ungdom give og bestyrkels i dette vort Haab ved sit nærværende gode Forhold. Foruden 35 Børn af begge Kiøn i den Portugisiske Skole og 168 i den Mallabariske, som for det meeste nyde frie Underviisning, Føde og Klæder, give og nogle Missionairer omtrent 20 af de beqvemmeste Drenge særskilt Underviisning i Huset i det Tydske Sprog og andre nyttige Kundskaber og Øvelser, som udfordres saavel til at danne nyttige Medlemmer i det borgerlige Selskab, som fornemmelig til duelige Medarbeidere ved Menigheden, hvorved Underviisningen til Sallighed af den hellige Skrift bliver Hoved=Arbeidet. - Saavidt det har været giørligt, have vi igien begyndt at oprette nogle i Landet forstyrrede Bedehuse; Mathæus og Sattiananden ere derfor bestemte som Medhielpere, i den Majahuramske Kreds; Gabriel i den Tirupalatureiske; Jesadian i den Cumbagonanske; Abischeganaden i den Madewipatnamske, og Wisuvast i den Ramanadaburamske. Arulappen og Kejlasam ere reisende Medhielpere. Landpradikeren Rajappen, befinder sig i nærværende Tiid, tilligemed Catechet Nianapiragasam, i Paleiamkodtei, for efter Forlangende at undervise nogle Hedninger og Rommerske i den saliggiørende Lære og Christo. P. Philip er os en nødvendig Medarbeider i Staden og omliggende Landsbyer. Vor elskelige Broder Gericke har troelig understøttet os siden han kom tilbage fra Madras. Vore elskelige Brødre i den Engelske Mission befinde sig Gud skee Lov vel. Vi slutte med det inderlige Ønske, at Gud vil udgyde sine gode og fuldkomne Gaver over det Høikongelige Huus Dannemark, og over alle dem, som fremme hans Verk!